**Mesto Senica a Dobrovoľný hasičský zbor v Senici**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vás pozývajú na hasičskú

## ,,SÚŤAŽ O POHÁR PRIMÁTORA MESTA SENICA“

**11. septembra 2021** ( t. j. sobota )

Areál I. ZŠ v Senici, ulica V. Paulínyho-Tótha č. 32/7

**XXVIII. r o č n í k**

Ing. Mgr. Martin Džačovský v. r. Ing. Jarmila Barcaj Drinková v. r.

primátor mesta Senica predseda DHZ Senica

**Hasičská súťaž o pohár primátora mesta Senica**

Organizátori súťaže pozývajú hasičské družstvá na súťaž, ktorá bude zameraná na PS 8 a PS 12, súťažiť sa bude v disciplíne požiarny útok.

V záujme jednotného postupu vykonávania a hodnotenia súťaže sa vydávajú tieto propozície.

**Program súťaže**

* 12:30 Prezentácia súťažných družstiev do súťaže PS8, PS12
* 13:00 Nástup súťažných kolektívov, otvorenie súťaže
* 13:10 Plnenie súťažnej disciplíny PS 8, PS 12
* 16:00 Vyhodnotenie hasičskej súťaže

**Súťažný poriadok:**

Súťažné družstvo tvorí 8 členov a môže byť jeden veliteľ. Súťažiť sa bude **v jednej kategórií čerpadlo PS 8 a v druhej kategórií  PS 12 bez rozdielu veku a pohlavia.** Disciplína požiarny útok bude vykonávaná na rovnakej ploche (ihrisko – trávnatá plocha, základňa betónová plocha I. ZŠ - prispôsobiť obuv členov HD).

**Organizačné pokyny:**

- Súťaž sa bude vykonávať podľa starých pravidiel „VYNÁŠANIE“.

- Súťaž HD sa koná v každom počasí, ukončiť ju môže štáb súťaže.

- Občerstvenie bude zabezpečené v bufete.

**Hodnotenie súťaže:**

- Súťaž je zložená z 2 súťažných kôl. **Dosiahnuté časy obidvoch súťažných pokusov sa sčítavajú. Do výsledného hodnotenia sa započítava najnižší súčet dosiahnutých časov HD.** (vrátane trestných bodov PS 8, PS 12) .

**Náradie:**

* 1 ks motorová striekačka PS 8, PS 12 bez úprav (každé družstvo si zabezpečí samostatne)
* 2 ks savice 2,5 m, priemer 110 mm – spojky závitové
* 1 ks sací kôš so spätnou klapkou
* 2 ks kľúče na spojky
* 2 ks hadice „B“ môžu byť aj športové, dĺžka 20 m +- 1m
* 1 ks rozdeľovač B/C
* 4 ks hadice „C“ môžu byť aj športové, dĺžka 20 m +- 1m
* 2 ks prúdnice priemer hubice 12,5 mm

**Vykonanie disciplíny:**

Na prípravu má hasičské družstvo maximálne **4 minúty** od vyzvania rozhodcom. Po nedodržaní tohto času nebude HD hodnotené. Po príprave nastúpi HD na štartovú čiaru. Povelom štartér vyzve strojníka na naštartovanie čerpadla. Čerpadlo musí byť naštartované do 90 sekúnd. Pri nesplnení je pokus neplatný.  Štartér vydá povel k začatiu útoku. Čerpadlo musí byť zavodnené cez vývevu u PS-8 do 90 sekúnd od štartu, inak je pokus neplatný.

Hadice „B“ sa rozhadzujú a spájajú smerom od základne po rozdeľovač. Rozdeľovač sa umiestni na určenú značku. Hadice „C“ sa rozhadzujú z kotúčov a spájajú v časti od rozdeľovača po nástrekové čiary. Prúdnice sa zapínajú na hadice najskôr po prekročení značky rozdeľovača. Zostrelenie sklopných terčov bude signalizované svetlami. Prúdy pri striekaní sa nesmú prekrížiť, inak je pokus neplatný. Po ukončení pokusu musia kľúče na polospojky zostať na základni.

**Trestné body:**

* ak člen HD prekročí nástrekovú čiaru (5 trestných sekúnd za každého člena)
* ak je naštartovaná motorová striekačka počas prípravy na základni
* ak súťažiaci neukončí pokus v predpísanom výstroji

**Veliteľ súťaže: Dušan Gabriel**

**Štáb súťaže:** Ing. Jarmila Barcaj Drinková, Patrik Laho, Daniel Hlavička

**Rozhodcovia:**  Tomáš Markovič, DHZ Koválov

Vladimíra Bělochová, SDH Hodonín

Ján Kalinin, DHZ Šajdíkové Humence

**Meranie dosiahnutých výkonov:** Elektrická časomiera ( sklopné terče )

**Výstroj:** Odev v družstve jednotný (aj športový), PS II

**Protesty**: podávať písomne štábu súťaže do 10 minút po rozhodnutí hlavného rozhodcu (vybavuje veliteľ súťaže )

**Štartovné**: **10 €** ( bez stravy, možnosť zakúpenia v bufete počas súťaže )

**Prihlásiť HD do súťaže je potrebné najneskôr do 6.9. 2021 !!!**

Email : jarmila.drinkova@gmail.com

tel. č. : 0907 776 526

**Mesto Senica ani DHZ Senica nepreberá zodpovednosť za vzniknutý úraz a s tým vzniknuté škody. Každý súťažiaci súťaží na vlastnú zodpovednosť a dodržiava COVID opatrenia !**